Иван Вазов
Майчин съвет

chitanka.info

Зарана щеш, синко, на път да отидеш,

през гора зелена мома да обидиш.

Но послушай, синко, майка що говори:

помни — кога влизаш у момини двори,

сградье му не гледай дали е голямо,

ами гледай, синко, чисто ли е тамо;

не гледай момата има ли жълтици,

обеци и гривни, скъпи огърлици,

хубави сукаи и шити ръкави —

то се, сине, сявга печели и прави.

Ами гледай памет има ли момата,

че със памет, синко, бива най-богата!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.